stanford-oval/wikipedia huggingface dataset:
Culiseta longiareolata
Levinneisyys

Lajia tavataan Afganistanista, Albaniasta, Algeriasta, Azerbaidžanista, Botswanasta, Bulgariasta, Kroatiasta, Kyproksesta, Djiboutista, Egyptistä, Eritreasta, Etiopiasta, Ranskasta, Saksasta, Kreikasta, Unkarista, Intiasta, Iranista, Irakista, Israelista, Italiasta, Jordaniasta, Libanonista, Lesothosta, Pohjois-Makedoniasta, Maltasta, Mauritaniasta, Moldovasta, Marokosta, Namibiasta, Pakistanista, Portugalista, Romaniasta, Venäjältä, Saudi-Arabiasta, Slovakiasta, Sloveniasta, Somaliasta, Etelä-Afrikasta, Espanjasta, Sudanista, Etelä-Sudanista, Sveitsistä, Syyriasta, Tadžikistanista, Tunisiasta, Turkista, Ukrainasta, Isosta-Britanniasta, Jemenistä, Serbiasta sekä Montenegrosta.
Diana López

| Mitalit | Mitalit | Mitalit |  |
| --- | --- | --- | --- |
|  Diana López vuonna 2008. |  Diana López vuonna 2008. |  Diana López vuonna 2008. |  |
Maa:   Yhdysvallat
Naisten taekwondo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 57 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Madrid 2005 | 59 kg |  |
|  Pronssia | Peking 2007 | 59 kg |  |
Diana López (s. 7. tammikuuta 1984 Houston, Texas) on yhdysvaltalainen taekwondoin. Hänellä on kolme veljeä, hänen valmentajanaan toimiva Jean sekä olympiamitalistit Steven ja Mark. Hän saavutti pronssia Pekingin olympialaisissa 2008 alle 57 kg:n painoluokassa. MM-kilpailuissa hän on voittanut alle 59-kiloisissa kultaa 2005 sekä pronssia 2007. Lontoon olympialaisissa 2012 López jäi ilman mitalia hävittyään keräilyottelussa Suvi Mikkoselle. Hän voitti Pan-Amerikan-mestaruuden alle 59-kiloisissa 2002 sekä junioreiden maailmanmestaruuden 52 kg:n sarjassa 1998 ja 59-kiloisissa 2000.
Darren Fells

| Darren Fells |
| --- | --- |
 Fells vuonna 2014.
Henkilötiedot
Koko nimi:  Darren Andre Fells
Syntynyt: 22. huhtikuuta 1986 (ikä 38) Fullerton, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri
Pituus:  201 cm
Paino:  123 kg
NBA-varaus:  ei varattu 2008
Pelaajaura
Yliopistojoukkueet
2004–2008:  Kalifornian yliopisto (Irvine)
Seurajoukkueet
2008–2010 2010–2011 2011 2011–2012 2012:   Leuven Bears  Joensuun Kataja  Étendard de Brest  Soles de Mexicali  Obras Sanitarias
Darren Andre Fells (s. 22. huhtikuuta 1986 Fullerton, Kalifornia) on yhdysvaltalainen amerikkalaisen jalkapallon pelaaja ja kilpauransa päättänyt koripalloilija. Hänen veljensä Daniel Fells on myös amerikkalaisen jalkapallon pelaaja.
Kaudella 2010–2011 Fells pelasi Korisliigan Joensuun Katajassa. Kataja ylsi loppuotteluihin joissa hävisi Tampereen Pyrinnölle. SM-hopean lisäksi Fells voitti Katajassa Suomen cup-mestaruuden. Hänen kahden pisteen heittojen heittotarkkuutensa 64,3 % oli runkosarjan kolmanneksi paras.
Alkuvuodesta 2013 Fells siirtyi amerikkalaisen jalkapallon pelaajaksi ja teki NFL-sopimuksen Seattle Seahawksin kanssa. Vuodesta 2014 lähtien hän on pelannut Arizona Cardinalsissa.
Diana Matheson

| Mitalit | Mitalit | Mitalit |  |
| --- | --- | --- | --- |
|  Diana Matheson vuonna 2013. |  Diana Matheson vuonna 2013. |  Diana Matheson vuonna 2013. |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 |  |  |
|  Pronssia | Rio de Janeiro 2016 |  |  |
Diana Matheson (s. 6. huhtikuuta 1984 Mississauga, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa 197 maaottelua ja tehnyt niissä 17 maalia. Ensimmäisen maaottelunsa hän pelasi vuonna 2003. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012 ja Rio de Janeirossa 2016. Pelipaikaltaan hän on keskikenttäpelaaja.
Diacor

Diacorin toimitilat Helsingin Alppikadulla.
Diacor terveyspalvelut Oy oli yksityinen suomalainen terveyspalvelujen tuottaja, joka toimi pääkaupunkiseudun ohella Turussa. Turusta Diacor osti Lääkäriasema Elonin vuonna 2015. Helsingissä, Espoossa ja Vantaalla Diacorilla oli yhteensä 13 täyden palvelun lääkäriasemaa, minkä lisäksi Kirkkonummella toimi työterveysasema Lääkäriasemista kahdeksan sijaitsi Helsingissä, kolme Espoossa ja kaksi Vantaalla. Diacorilla oli myös sairaala, joka sijaitsi lääkäriaseman yhteydessä Helsingin Ruoholahdessa. Yrityksen pääkonttori oli Pitäjänmäen lääkäriaseman yhteydessä.
Diacorissa työskenteli noin 700 työsuhteista henkilöä, joiden lisäksi ammatinharjoittajana toimi noin 700 lääkäriä ja muuta asiantuntijaa. Diacor oli merkittävä työterveyspalveluiden tuottaja. Sen asiakasyrityksissä oli henkilökuntaa yhteensä noin 140 000. Eri asiantuntijoiden asiakaskäyntejä Diacorilla oli vuodessa noin 800 000..
Diacor terveyspalvelut Oy:n liikevaihto vuonna 2015 oli 78,8 M€.
Marraskuussa 2016 Diacor ja Terveystalo kertoivat yhdistyvänsä.
Historia ja omistus

Ryhmä lääkäreitä perusti Lauttasaaren Tutkimuskeskus Oy -nimisen yrityksen vuonna 1969. Helsingin Diakonissalaitoksen säätiö osti yrityksen osake-enemmistön vuonna 1980. Nimi muutettiin Diacor terveyspalvelut Oy:ksi vuonna 1988. Vuonna 1996 siihen liitettiin jo vuonna 1867 perustettu Diakonissalaitoksen sairaala, ja nykymuotoinen Diacor oli syntynyt. Diacor on vähemmistöomistaja Yhtyneet Medix Laboratoriot Oy:ssä ja Caritas Lääkärit Oy:ssä Oulussa. LähiTapiola osti Diacorista 12,5 % vähemmistöosuuden vuonna 2014.
Aiheesta muualla

Kotisivut (Arkistoitu – Internet Archive)
Diarra (Malin kunta)

| Diarra |
| --- | --- |
 Diarra
 Koordinaatit: 15°19′6″N, 9°19′12″W 
Valtio:  Mali
Alue:  Kayesin alue
Piiri:  Nioron piiri
Hallinto:  
 – Hallinnon tyyppi:  maalaiskunta
Väkiluku (2009):  7 100
Infobox OKVirheellinen NIMI-arvo: 
Diarra on maalaiskunta ja sen keskuskylä Kayesin alueen Nioron piirissä Malissa. Se sijaitsee 55 kilometriä Niorosta itään. Kunnassa on 7 100 ja kylässä 2 600 asukasta (vuonna 2009).
Diarran kunta rajoittuu etelässä Nioron piirin Baniéré Korén ja Troungoumbén, lännessä Yérérén, pohjoisessa Goguin ja idässä Koulikoron alueen Naran piirin Dogofryn kuntiin. Maisemaa leimaavat hiekkaiset tasangot. Pysyviä vesistöjä ei ole.
Seutu kuuluu Sahelin vyöhykkeeseen. Luonnonvarainen kasvillisuus on pensassavannia.
Kuntaan kuuluu kahdeksan kylää. Asukkaat ovat etupäässä soninkeja ja fulbeja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra, lehmänpapu, maapähkinä ja maapapu. Tuotantoeläimiä ovat naudat, lampaat, vuohet, aasit ja hevoset. Diarrassa pidetään viikoittaiset markkinat. Palveluihin kuuluvat koulut ja terveyskeskus. Vesihuolto kattaa 85 prosenttia tarpeesta.
Dougherty

Dougherty on muun muassa seuraavien yhdysvaltalaisten henkilöiden sukunimi:
Dora Dougherty Strother (1921–2013, lentäjä ja lentoupseeri
Jack Dougherty (s. 1996), jääkiekkoilija
John Martin Dougherty (1932–2022), roomalaiskatolinen piispa
Marion Dougherty (1923–2011), roolittaja
Michael Dougherty (s. 1974), elokuvakäsikirjoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dougie Lampkin

Dougie Lampkin
Dougie Lampkin on brittiläinen trial-kuljettaja. Hän voitti seitsemän trialin maailmanmestaruutta vuosina 1997–2003. Hänen isänsä Martin Lampkin voitti trialin maailmanmestaruuden vuonna 1975.
Danylo Apostol

| Danylo Apostol> Данило Апостол |
| --- | --- |
 Danylo Apostol
Henkilötiedot
Syntynyt: 14. joulukuuta 1654
Kuollut: 28. tammikuuta 1734 Sorotšyntsi, Myrhorodin rykmentti
Kansalaisuus:  Ukraina
Ammatti:  upseeri
Sotilashenkilö
Sotilasarvo:  eversti
Danylo Apostol (ukr. Данило Апостол, 14. joulukuuta 1654 – 28. tammikuuta 1734 Sorotšyntsi, Myrhorodin rykmentti) oli Myrhorodin rykmentin eversti 1683–1727 ja sen jälkeen vasemman rannan Ukrainan hetmani 1727–1734.
Apostol oli aluksi Ivan Mazepan vastustaja mutta tuki häntä myöhemmin. Hän kuitenkin hylkäsi joulukuussa 1708 Mazepan ja ruotsalaiset ja siirtyi tukemaan Pietari I:tä. Pietarin Pultavan taistelun jälkeen käyttöön ottamat Ukrainan autonomian rajoitukset saivat Apostolin tukemaan hetmani Pavlo Polubotokin alaisia ukrainalaisia upseereita. Apostol oli aloitteellinen niin sanotuissa Kolomakin vetoomuksissa 1723, joiden vuoksi Polubotok ja upseerilähetystö vangittiin Pietarissa ja Apostol liittolaisineen karkotettiin.
Omista taloudellisista syistään ruhtinas Aleksandr Menšikov kannatti Apostolia ja varmisti tämän valinnan hetmaniksi 1727. Hetmanin valtaa kuitenkin rajoitti Venäjän hallituksen 1728 antama asetus (”Reshitelnye Punkty”). Apostol sai valtakautensa alussa paljon aikaan uusimalla hallintoa ja oikeusjärjestelmää. Apostol oli maanomistaja, kauppias ja tehtailija ja puolusti ukrainalaisten kauppiaiden etuja. Hän vastusti venäläisiä aineksia hetmanivaltion hallinnossa, jossa kasakkarykmenttejä hallitsivat tsaarin nimittämät venäläiset ja muut ulkomaalaiset.
Aiheesta muualla

Kuvia tai muita tiedostoja aiheesta Danylo Apostol Wikimedia Commonsissa
Danville Dashers

| Danville Dashers |
| --- | --- |

Perustettu:  1981
Entiset nimet:  Danville Dashers (CnHL) (1981-1989) Danville Dashers (FHL) (2011- )
Kaupunki:  Danville, Connecticut
Kotiareena:  David S. Palmer Arena
Sarjataso:  FHL
Värit:                
Päävalmentaja:   Steve Harrison
Omistaja:  Barry Soskin
Infobox OKVirheellinen NIMI-arvo: 
Danville Dashers on yhdysvaltalainen jääkiekkoseura, joka on kotoisin Danvillesta Connecticutista. 
Se pelaa FHL-liigaa. Danville Dashers toimi CHL-seura Bloomington Thunderin ja Quad City Mallardsin farmijoukkueena.
Aiheesta muualla

Danville Dashersin verkkosivut (Arkistoitu – Internet Archive) (englanniksi)
Diarra

Diarra on länsiafrikkalainen sukunimi, joka viittaa seuraaviin henkilöihin:
Abdoulaye Diarra (s. 1974), norsunluurannikkolainen jalkapalloilija
Alou Diarra (s. 1981), ranskalainen jalkapalloilija
Alpha Mandé Diarra (s. 1954), malilainen kirjailija
Amadou Baba Diarra (1933–2009), malilainen divisioonakenraali ja poliitikko
Bakari Diarra (s. 1997 tai 1998), suomalainen muotisuunnittelija ja rap-artisti
Boubacar Diarra (s. 1979), malilainen jalkapalloilija
Cheick Modibo Diarra (s. 1952), malilainen astrofyysikko ja Malin pääministeri 2012
Cheick Mouctary Diarra (1939–2019), malilainen journalisti, poliitikko ja diplomaatti
Diby Silas Diarra (1920–1972), malilainen sotilas ja hallintovirkamies
Drissa Diarra (s. 1985), malilainen jalkapalloilija
Fatim Diarra (s. 1986), suomalainen Vihreän liiton poliitikko
Ibrahim Diarra (s. 1983), ranskalainen rugbypelaaja
Jean-Gabriel Diarra (1945–2019), malilainen roomalaiskatolinen piispa
Lamine Diarra (s. 1993), senegalilainen jalkapalloilija
Lassana Diarra (s. 1985), ranskalainen jalkapalloilija
Mahamadou Diarra (s. 1981), malilainen jalkapalloilija
Mamadou Diarra (s. 1970), senegalilainen jalkapalloilija
Mamoutou Diarra (s. 1980), ranskalainen koripalloilija
Mansong Diarra, Bambaran kuningas 1795–1808
Mari Diarra (k. 1890), Segun Diarra-dynastian viimeinen hallitsija
Ngolo Diarra, Bambaran kuningas 1766–1795
Oumar Baba Diarra (1929–2009), malilainen juristi, poliitikko ja valtiosihteeri
Seydou Diarra (1933–2020), Norsunluurannikon pääministeri 1999–2000 ja 2003–2005
Sigamary Diarra (s. 1984), ranskalainen jalkapalloilija.
Yacouba Diarra (s. 1989), malilainen jalkapalloilija.
Muita merkityksiä
Diarra, länsiafrikkalainen soninkevaltio 1000–1700-luvulla
Diarra, kunta Kayesin alueella Malissa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Danvikshem

Danvikshem mereltä nähtynä.
Danvikshem on vanhainkoti Nackan kunnassa Ruotsissa. Tyyliltään kansallisromanttinen rakennus sijaitsee kalliolla Tukholman Stadsgårdenin satamaan johtavan laivareitin eteläpuolella. Danvikshemin toiminnasta vastaa voittoa tavoittelematon säätiö Stiftelsen Danviks hospital.
Rakennuksen suunnitteli Aron Johansson ja se valmistui vuonna 1913.
Aiheesta muualla

Kuvia tai muita tiedostoja aiheesta Danvikshem Wikimedia Commonsissa
Danvikshem (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Danvikshem
Käännös suomeksi
Date Masamune

Date Masamune (jap. 伊達 政宗, 5. syyskuuta 1567 – 27. kesäkuuta 1636) oli japanilainen samurai ja yksi Tōhokun alueen johtavista daimioista eli sotaherroista.  Hän menetti lapsena sairastetun isorokon seurauksena toisen silmänsä ja sai siitä liikanimen Yksisilmäinen lohikäärme. Date Masamune oli taitava miekankäyttäjä ja myös tunnettu strategioistaan, joskin hän oli myös toisinaan liian äkkipikainen.
Elämä > Yhteistyö Toyotomin kanssa

Masamune kieltäytyi yhteistyöstä Toyotomin kanssa Odawaran linnan piiritykseen 1590 saakka, mikä oli eräs tärkeimmistä välitavoitteista Toyotomi Hideyoshin murentaessa Hōjō-klaanin valtaa. Hōjō-klaanin kukistumisen kuitenkin merkitessä Masamunen poliittisen painoarvon kasvua huomattavassa määrin. Tällöin saatuaan Toyotomilta kutsun tulla puheilleen, Masamune joutui miettimään pitkään mille puolelle kallistuisi. Tässä vaiheessa jo Toyotomillekin oli mahdotonta hyväksyä epäselkeää tilannetta.
Vastarinta olisi ollut toivotonta, joten Masamune pukeutui perinteiseen sotahaarniskaansa ja puolikuun kypäräänsä ja meni tapaamaan Toyotomia pyytäen anteeksi että oli myöhässä tietäen, että saattaisi hyvinkin tulla tapetuksi. Toyotomi kuitenkin säästi Masamunen hengen, koska ei halunnut aloittaa uutta sotaa. Masamune sai myös omat entiset alueensa takaisin hallintaansa Hideyoshin hallitessa Japania. Muutama vuosi Masamunen osallistumisesta linnan lopulliseen valloitukseen Odawarassa, hän lähti Hideyoshin komennuksesta mukaan Koreaan suuntautuneille sotaretkille.
Elämä > Ieyasun aika

Toyotomin kuoltua Ishida Mitsunarin ja Tokugawa Ieyasun välillä syttyi sota vallasta ja Masamune katsoi parhaaksi liittyä Tokugawan armeijaan, joka osoittautuikin voitokkaaksi. Masamune oli Ieyasulle tärkeä tukija ja sodan jälkeen hänestä tuli eräs Japanin voimakkaimmista daimioista. Hän muun muassa avasi kauppatiet Eurooppaan ja lähetti tutkimusretkikunnan maailman ympäri. Hän osoitti myös sympatiaa kristinuskoa kohtaan ja solmi suhteet Rooman paavin kanssa (on kuitenkin hyvin epätodennäköistä, että hän olisi kääntynyt kristityksi itse). Ieyasun huomatessa tämän hän karkotti maasta Masamunen luvalla Japanissa oleskelleet lähetyssaarnaajat pelätessään oman valtansa pienenevän.
Vuonna 1604 Masamune muutti 52 000 vasallinsa ja heidän perheidensä kanssa silloiseen pieneen kalastajakylään Sendaihin. Tunnetuin Masamunen vasalleista oli Hasekura Tsunenaga. Sendaista tuli suuri ja menestyvä kaupunki.
Perhe

Masamunella oli kuusi poikaa ja yksi tytär. Hänen isänsä kuoli ennen Masamunen liittymistä Toyotomin kannattajiin, kun hänet houkuteltiin ansaan päivälliselle ja kidnapattiin. Kaappauksen huomatessaan Masamune johti joukkonsa kaappaajien perään ja kerrotaan, että joukkojen saavutettua kaappaajat Masamunen isä huusi Masamunelle, että tämä avaisi tulen eikä välittäisi hänen turvallisuudestaan. Hetken epäröiden Masamune totteli ja hänen isänsä ja kaikki muutkin saivat surmansa. Masamunen setä, Yoshisada Mogami, oli myös kenraali ja auttoi useaan otteeseen Masamunea joukkojen komentamisessa, vaikka Masamunen sanojen mukaisesti: "Vaikka, meillä on eromme hän on silti enoni." Kommentti kertoo pienestä eripurasta Masamunen isän kanssa, joka valloitti Mogami klaanin nuoruudessaan ja nai Yoshitadan siskon.
Aiheesta muualla

Kuvia tai muita tiedostoja aiheesta Date Masamune Wikimedia Commonsissa
Dougabougou

| Dougabougou |
| --- | --- |
 Dougabougou
 Koordinaatit: 13°49′7″N, 6°7′8″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  29 200
Infobox OKVirheellinen NIMI-arvo: 
Dougabougou on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoesta haarautuvan Sahelin kanavan varrella 55 kilometriä Ségousta maanteitse koilliseen. Kunnassa on 29 200 asukasta (vuonna 2009).
Dougabougoun kunta rajoittuu lännessä Ségoun piirin Sansandingin, etelässä Markalan, lännessä Baguindadougoun ja N’Koumandougoun sekä pohjoisessa Nionon piirin Siribalan kuntiin. Sen alueella virtaavat Office du Nigerin Sahelin ja Ongoïban kastelukanavat. Kuntaan kuuluu seitsemän kylää.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, lehmänpapu, maapapu, seesami, okra, sipuli ja sokeriruoko. Kotieläimiä ovat naudat, lampaat, vuohet, siat ja siipikarja. Lisäksi harjoitetaan käsityöammatteja ja kaupankäyntiä. Dougabougoussa toimii sokeritehdas.
Kunnan läpi kulkee Ségoun ja Nionon välinen maantie RN33. Palveluihin kuuluvat koulut ja kaksi terveysasemaa.
Dominic Garcia Quejada

Dominic Garcia Quejada (s. 1978 Manila) on filippiiniläinen säveltäjä. Hän on säveltänyt enimmäkseen kamarimusiikkia. Hänen teoksiaan on esitetty Filippiinien lisäksi myös Kiinassa, Saksassa, Unkarissa, Indonesiassa ja Uudessa-Seelannissa.
Garcia Quejada opiskeli sävellystä Jonas Baesin ja Ramón Pagayon Santosin johdolla Filippiinien yliopistossa, Dilimanissa (Quezon City) vuosina 2000–10. Hän sai sieltä musiikin kandidaatin arvon ja opiskeli myös orkestraatiota opettajanaan Josefino Chino Toledo vuosina 2005–07. Vuonna 2012 Garcia Quejada pääsi Deutscher Akademischer Austauschdienstin stipendillä opiskelemaan Lyypekin musiikkiakatemiaan Dieter Mackin johdolla.
Vuonna 2007 Garcia Quejada oli ehdolla International Society for Contemporary Musicin nuorten säveltäjien palkinnon saajaksi teoksella Movement as Stasis.
Beyond the Dark

| Beyond the Dark Ancara |
| --- | --- | --- |

Studioalbumin tiedot
 Julkaistu: 22. elokuuta 2007
 Tuottaja(t): Ancara
 Tyylilaji: heavy metal
 Kesto: 33.42
 Levy-yhtiö: High and Loud
Listasijoitukset
  Suomen virallinen lista: 9.
Ancaran muut julkaisut
| The Dawn 2006 | Beyond the Dark 2007 | Chasing Shadows 2009 |
Beyond the Dark on suomalaisen heavy metal -yhtye Ancaran toinen studioalbumi. Se julkaistiin vuonna 2007 levymerkillä High and Loud. Kappaleista "Deny" ja "Just for Me" kuvattiin musiikkivideo. Albumi nousi Suomen virallisen listan sijalle 9.
Levy-yhtiö Metal Heaven uudelleenjulkaisi albumin vuonna 2008.
Kappaleet

Circles – 4.36
Deny – 3.51
Snowflower – 4.53
Scarred – 3.31
Just for Me – 3.55
Cranium Tension – 4.15
When Everyone Else Is Gone – 3.59
In Silence – 4.42
Kappaleet > Uusintapainoksen bonuskappaleet

The World – 6.21
Burn In Hell – 3.47 (live)
Deny (musiikkivideo)
Just for Me (musiikkivideo)
Kokoonpano

Sammy Salminen – laulu
Juha Wahlstén – kitara, taustalaulu
Samuel Hjelt – kitara, taustalaulu, äänittäjä
Mika Rajala – bassokitara
Timo Rajala – rummut
Kokoonpano > Vieraileva muusikko

Riku Niemi – soitinnus (kappaleet 3 & 8)
Kokoonpano > Tuotanto

Emppu Vuorinen – äänittäjä
Arto Tuunela – äänittäjä
Mika Jussila – masteroija
Sami Kivelä – kansikuva
Sami Mannerheimo – valokuvat
Arvostelut

Desibeli.net:
Imperiumi: 6½/10
Soundi:
V2.fi:
Aiheesta muualla

Albumi Beyond the Dark Encyclopaedia Metallum -sivustolla (englanniksi)
Beyond the Dark discogs.com -sivustolla
Diran Noubar

Diran Noubar (oik. Frederic Diran Noubar Alexanian, s. 5. lokakuuta 1975 Lyon) on ranskalainen elokuvaohjaaja, joka on keskittynyt dokumenttielokuviin.
Noubarin ensimmäinen pitkä dokumentti Armenia, A Country under Blockade (2005) kertoi Turkin laittoman saarron vaikutuksista Armeniaan. Dokumentti esitettiin 2005 Myrtle Beach International Film Festival -tapahtumassa, samoin kuin Jerevanin kansainvälisillä elokuvafestivaaleilla, Golden Apricots -tapahtumassa. Dokumentin kertojaäänenä toimi System of a Down -yhtyeen armenialaistaustainen laulaja Serj Tankian. Noubar sävelsi itse dokumentin teemamusiikin.
Noubarin toinen pitkä dokumentti Over the Madness (2007) kertoo metalliyhtye Paradise Lostin 20-vuotisesta taipaleesta, jonka aikana yhtye on myynyt yli kaksi miljoonaa levyä ja myötävaikuttanut erittäin vahvasti goottimetallin syntyyn.
Noubar on myös ohjannut musiikkivideon ”Baby”. Kappale on Serj Tankianin ensimmäiseltä sooloalbumilta Elect the Dead.
Noubar omistaa elokuvatuotantoyhtiö Kayane Productionsin sekä itsenäisen levy-yhtiön Antranik Recordsin. Kummatkin yhtiöt sijaitsevat Los Angelesissa, Kaliforniassa.
Aiheesta muualla

Diran Noubar Internet Movie Databasessa. (englanniksi)
Diana Latzko

Diana Latzko (s. 10. kesäkuuta 1989 Wien) on itävaltalainen näyttelijä.
Latzko tuli tunnetuksi pääroolista (Jana) Ulrike Schweigerin elokuvassa Twinni (2003). Esiintyminen toi hänelle parhaan naisdebytantin Undine-palkinnon vuonna 2004.
Aiheesta muualla

Diana Latzko Internet Movie Databasessa. (englanniksi)
Dirck Volkertszoon Coornhert

| Dirck Volkertszoon Coornhert |
| --- | --- |
 Dirck Volkertszoon Coornhert
Henkilötiedot
Syntynyt: 1522
Kuollut: 1590 (67–68 vuotta)
Kansalaisuus:  Alankomaat
Ammatti:  kirjailija, kääntäjä, poliitikko
Kirjailija
Äidinkieli: hollanti
Tuotannon kieli: hollanti
Pääteokset:  Zedekunst, dat is wellevens kunst
Aiheesta muualla
Löydä lisää kirjailijoitaKirjallisuuden teemasivulta
Dirck Volkertszoon Coornhert (etunimi myös muodossa: Dirk, Dieryck) (1522−1590) oli alankomaalainen runoilija ja oppinut poliitikko. Hänen teoksensa ilmestyivät 1630 Amsterdamissa kolmena folionidoksena. Niistä on merkittävä Zedekunst, dat is wellevens kunst (1586). Coornhertia pidetään hollannin kielen uudistajana. Coornhert on kirjoittanut runoja kokoelman Liedboeck (1575) sekä useita retorisia draamoja, jotka eivät ole erityisen arvokkaita. Hän käänsi hollannin kielelle Boccaccioa, Ciceroa ja Homerosta.
Aiheesta muualla

Kuvia tai muita tiedostoja aiheesta Dirck Volkertszoon Coornhert Wikimedia Commonsissa
Coornhert, Dirck Volkertsz Nordisk familjebok, Uggleupplagan. 5. palsta 698 (ruotsiksi)
Dany Dauberson

Dany Dauberson (16. tammikuuta 1925 – 16. maaliskuuta 1979) oli ranskalainen laulaja ja näyttelijä. Dauberson edusti Ranskaa vuonna 1956 kaikkien aikojen ensimmäisessä Eurovision laulukilpailussa kappaleella "Il est là". Tuona vuonna vain Eurovision laulukilpailun voittaja julkaistiin, eikä Daubersonin sijoitusta kilpailussa tiedetä.
Huhtikuussa 1967 Dauberson loukkaantui auto-onnettomuudessa, eikä koskaan toipunut. Dauberson kuoli 54-vuotiaana 16. maaliskuuta 1979.
Diskografia > Albumit

Dany Dauberson (1953)
Modern French Ballads (1954)
Singing in French with Orchestra (1954)
Modern French Ballads Volume 2 (1957)
Premiers Succès
Filmografia

1951 : L'Inconnue des cinq cités
1954 : Soirs de Paris
1957 : Et par ici la sortie
1957 : C'est arrivé à 36 chandelles
1966 : Du rififi à Paname
Dominic Carroll

Dominic Carroll (GIB) juoksemassa osuuttaan viestijuoksussa
Dominic Carroll (s. 15. marraskuuta 1983 Amsterdam, Alankomaat) on Alankomaissa syntynyt gibraltarilainen pika- ja keskimatkojen juoksija. Hän kilpailee pääosin 100 ja 800 metrillä. 100 metrillä Carrollin ennätys on 10,75 ja 800 metrillä 1.58,22. Carroll on osallistunut muutamiin EM- ja MM-kilpailuihin. Vuoden 2010 EM-kisoissa Barcelonassa hänet diskattiin alkuerissä varaslähdön takia. Carroll on osallistunut myös kaksiin maastojuoksun MM-kisoihin. Hän on 179 senttimetriä pitkä.
Käännös suomeksi